b'\n_START_ARTICLE_\nHjalmar S\xc3\xb6derberg\n_START_PARAGRAPH_\nHjalmar S\xc3\xb6derberg (2. hein\xc3\xa4kuuta 1869 Tukholma \xe2\x80\x93 14. lokakuuta 1941 K\xc3\xb6\xc3\xb6penhamina)  oli ruotsalainen kirjailija ja toimittaja. H\xc3\xa4n kirjoitti romaaneja, novelleja, n\xc3\xa4ytelmi\xc3\xa4 ja runoja. Lehtimiehen\xc3\xa4 h\xc3\xa4n ty\xc3\xb6skenteli muun muassa Svenska Dagbladet -lehdess\xc3\xa4.\n_START_SECTION_\nHenkil\xc3\xb6historia\n_START_PARAGRAPH_\nS\xc3\xb6derbergin is\xc3\xa4 oli kamarikollegion notaari Anders Fredrik S\xc3\xb6derberg ja \xc3\xa4iti Emma Brander. K\xc3\xa4yty\xc3\xa4\xc3\xa4n keskikoulun ja lyseon S\xc3\xb6derberg siirtyi 1888 Upsalan yliopistoon opiskelemaan valtiotiedett\xc3\xa4, mutta liittyi jo 1891 Kristianstadtsbladet -lehden toimitukseen ja siirtyi 1897 Svenska Dagbladetin kirjallisuusarvostelijaksi, toimittuaan v\xc3\xa4lill\xc3\xa4 my\xc3\xb6s tullihallituksen palveluksessa. Vuonna 1809 h\xc3\xa4n avioitui M\xc3\xa4rta Abeniuksen kanssa ja erottuaan h\xc3\xa4nest\xc3\xa4 vuonna 1917 Emilie Vossin kanssa.'